ROMÂNIA

ASOCIAȚIANAȚIONALĂ CULTUL EROILOR

„REGINA MARIA”



– Asociație de utilitate publică –

BIROUL EXECUTIV CENTRAL

STATUT

BUCUREȘTI

- Iulie 2022 -

**CUPRINS**

Pag.

**CAPITOLUL I**

DISPOZIȚII GENERALE ………………………………………………..... 3

**CAPITOLUL II**

MEMBRII ASOCIAȚIEI – DREPTURI ȘI ÎNDATORIRI ……………….. 5

**CAPITOLUL III**

ORGANE DE CONDUCERE …………...……………………………….....9

**CAPITOLUL IV**

MIJLOACE FINANCIARE ȘI MATERIALE ……………….……………..20

**CAPITOLUL V**

COMISIA DE CENZORI …………………………………….……………..22

**CAPITOLUL VI**

DISPOZIȚII FINALE …………………………………………...…………. 23

ANEXA Nr. 1 Situația subfilialelor pe localități ale filialei județului………. 27

ANEXA Nr. 2 Situația statistică cu obiectivele realizate de A.N.C.E.”Regina Maria”, filiala județului ……… la data de …………….…….. 28

ANEXA Nr. 3 Situația statistică a cimitirelor, mormintelor individuale și a operelor comemorative de război la data de ………….…….... 29

ANEXA Nr. 4 Facsimilul ștampilei ………………………………….….….. 30

ANEXA Nr. 5 Emblema (marca) și insigna Asociației Naționale Cultul Eroilor „Regina Maria”………………………………………………... 31

ANEXA Nr. 6 Emblema de onoare a Asociației Naționale Cultul Eroilor „Regina Maria”……………………………………………...... 32

ANEXA Nr. 7 Steagul de identificare al Asociației Naționale Cultul Eroilor „Regina Maria”……………………………………………....... 33

ANEXA Nr. 8 Însemnul cercului „Cultul Eroilor”…………………………... 34

# **CAPITOLUL I DISPOZIȚII GENERALE**

**Art. 1.** (1)Asociația Națională Cultul Eroilor „Regina Maria” (A.N.C.E. „R.M.”sau „Asociația”) este o organizație patriotică și democratică, nonprofit, independentă, neguvernamentală, constituită pe baza liberei adeziuni a persoanelor care doresc să perpetueze în conștiința cetățenilor sentimentele de adâncă recunoștință față de eroii și martirii neamului românesc, care s-au jertfit pentru țară.

(2) Asociația Națională Cultul Eroilor „Regina Maria” este persoană juridică română de drept privat, fără scop patrimonial, activitățile desfășurate sunt de interes general, iar prin Hotărârea Guvernului României nr. 698, din 19.08.2014, a fost recunoscută ca fiind de utilitate publică. Statutul de utilitate publică îl are atât Asociația Națională Cultul Eroilor „Regina Maria”, în ansamblul său, cât și fiecare filială și subfilială din componența sa.

(3) Asociația Națională Cultul Eroilor „Regina Maria” are filiale în toate județele din România, în municipiul București, iar în sectoarele acestuia și în celelalte municipii, orașe, comune și sate își desfășoară activitatea subfiliale în coordonarea filialelor.

**Art. 2.** Asociația Națională Cultul Eroilor „Regina Maria” este continuatoarea nobilelor tradiții ale societății românești, materializate prin înființarea Societății “Mormintele Eroilor Căzuți în Război”, la inițiativa Ministerului de Război, sub înaltul patronaj al Reginei Maria, la 12 septembrie 1919. Întreruptă în anul 1948, activitatea acesteia a fost reluată în anul 1991 de către “Comitetul Național pentru Restaurarea și Îngrijirea Monumentelor și Cimitirelor Eroilor” care, prin hotărâri judecătorești succesive, a devenit Asociația Națională Cultul Eroilor „Regina Maria” (prin Sentința dată în dosarul nr. 42407/299/2011 din data de 13.03.2012 a Judecătoriei Sectorului 1 București).

**Art. 3.** Deviza Asociației Naționale Cultul Eroilor ”Regina Maria” este: „Neamul este etern prin cultul eroilor”.

**Art. 4.** (1)Asociația Națională Cultul Eroilor ”Regina Maria” desfășoară activități în domeniul apărării și administrației publice centrale și locale și funcționează sub patronajul Ministerului Apărării Naționale și sub oblăduirea Patriarhiei Bisericii Ortodoxe Române.

(2) Colaborează cu Oficiul Național pentru Cultul Eroilor, cu instituțiile din sistemul de apărare, ordine publică și siguranță națională, din învățământ, cultură și culte, precum și cu organizații, asociații, fundații și instituții care au preocupări similare.

**Art. 5.** (1) Asociația are sediul social în municipiul București, Str. Sold. Petre M. Tină nr. 3, Bl. L 34, Sc. A, Et. 2, Ap. 12, sector 3, iar sediul de lucru în municipiul București, B-dul Ion Mihalache nr. 124-126, sector 1. Sediul social și cel de lucru pot fi schimbate în funcție de necesități, prin hotărârea Biroului Executiv Central, care se supune spre validare Conferinței Naționale a Asociației. Sediile filialelor și subfilialelor se află în localitățile reședință de județ, municipiul București,respectiv, sectoare, municipii, orașe, comune și sate.

(2) Durata de funcționare a Asociației este pe termen nedeterminat.

(3) Asociația are organ de presă propriu, revista „România eroică”, cu apariții trimestriale (semestriale). De asemenea, filialele Asociației pot avea ca organ de presă reviste (ziare) editate pe plan local.

**Art. 6.** (1) Scopul Asociației Naționale Cultul Eroilor „Regina Maria” este de a contribui, prin activitățile organizate, la promovarea sentimentului de adâncă prețuire și recunoștință față de faptele tuturor eroilor și martirilor care și-au jertfit viața pe Altarul Patriei, fără deosebire de religie sau origine etnică, la cinstirea memoriei lor prin întreținerea, păstrarea și protejarea monumentelor și operelor comemorative de război, ca parte a patrimoniului cultural național, la cultivarea patriotismului, expresie desăvârșită a sufletului și eroismului românesc, a identității naționale a poporului român.

(2) Asociația Națională Cultul Eroilor „Regina Maria” funcționează pe baza următoarelor principii: egalitate; transparență; consultare; participare; accesibilitate; libertate de exprimare; voluntariat; șanse egale; responsabilitate; nediscriminare; toleranță; parteneriat; solidaritate; echitate; respect; imparțialitate.

(3) Obiectivele Asociației Naționale Cultul Eroilor „Regina Maria” sunt următoarele:

1. identificarea, îngrijirea, protejarea și restaurarea – după posibilitățile materiale proprii și în colaborare cu autoritățile administrației publice locale, cu acceptul Oficiului Național pentru Cultul Eroilor și pe baza prevederilor legislației în vigoare – monumentelor, cimitirelor, parcelelor de onoare, edificiilor sau altor opere comemorative de război realizate în cinstea eroilor români și străini căzuți la datorie pe teritoriul României sau eroilor români înhumați pe teritoriile altor state;
2. lansarea de propuneri și participarea – în limita posibilităților materiale – la construirea de noi opere comemorative de război (monumente, troițe, plăci comemorative), în țară și cimitire de onoare în străinătate, menite să eternizeze memoria eroilor care și-au dăruit viața pentru întregirea neamului și apărarea țării;
3. organizarea de activități în domeniul cultului eroilor pentru a cultiva în rândul populației dragostea și atașamentul față de România și idealurile sacre ale poporului român, respectul față de simbolurile și valorile naționale, recunoștința față de înaintașii noștri care s-au jertfit pentru apărarea gliei străbune, independenței, integrității și suveranității naționale;
4. organizarea și sprijinirea activităților care au ca scop promovarea cultului eroilor din toate timpurile în rândul tineretului din învățământul preuniversitar, prin înființarea în școli a cercurilor “Cultul Eroilor”;
5. organizarea de activități pentru îngrijirea cimitirelor și parcelelor de onoare și operelor comemorative de război, cu participarea membrilor cercurilor “Cultul Eroilor”;
6. atragerea de noi membri din țară și străinătate pentru a sprijini, moral și material, proiectele și activitățile organizate de Asociația Națională Cultul Eroilor “Regina Maria”;
7. sprijinirea autorităților centrale, locale și a reprezentanților Bisericii Ortodoxe Române, pentru realizarea “Cărții de Aur” în care vor fi nominalizați eroii și martirii, aparținând municipiului, orașului, comunei sau satului respectiv, care au căzut în luptă, îndeplinind un serviciu ordonat sau voluntar pentru statul român.

(4) În vederea realizării scopului și obiectivelor sale, Asociația Națională Cultul Eroilor „Regina Maria” acționează pentru:

1. încheierea unor protocoale de colaborare cu instituții ale statului, asociații, fundații și federații;
2. atragerea artiștilor plastici pentru crearea unor opere de artă închinate eroilor și martirilor neamului;
3. cooperarea cu instituții, asociații și organizații din țară și străinătate, pe baza protocoalelor de colaborare, pentru susținerea proiectelor și activităților de cinstirea memoriei eroilor și martirilor căzuți pe câmpurile de luptă;
4. atragerea de sponsori și donatori pentru asigurarea de mijloace financiare și materiale necesare realizării obiectivelor Asociației;
5. înaintarea de propuneri autorităților în drept pentru atribuirea de nume de eroi unor localități, străzi, piețe, unități militare, instituții de învățământ, stații de cale ferată etc.;
6. susținerea, reprezentarea și apărarea drepturilor și intereselor legitime ale familiilor eroilor și martirilor neamului din toate timpurile, în limita fondurilor disponibile;
7. înaintarea de propuneri pentru acordarea de decorații și înaintarea în grad a cadrelor militare în rezervă și în retragere, membri ai Asociației, care se disting prin activitatea desfășurată.

**Art. 7.** În întreaga sa activitate, Asociația va respecta prevederile legislației în vigoare a statului român și va păstra echidistanță față de toate partidele politice, în folosul Asociației Naționale Cultul Eroilor „Regina Maria” și al idealurilor ei de eternizare a memoriei eroilor români din toate timpurile.

# **CAPITOLUL II MEMBRII ASOCIAȚIEI – DREPTURI ȘI ÎNDATORIRI**

**Art. 8.** (1) Asociația Națională Cultul Eroilor „Regina Maria” este formată din membri, membri simpatizanți și membri susținători.

(2) Poate fi membru al Asociației orice persoană fizică, indiferent de sex, religie, ocupație, naționalitate, cetățenie, care aderă la obiectivul fundamental și la strategia adoptată, se implică și acționează pentru atingerea acestora, recunoaște și se obligă să respecte statutul și principiile acestuia, este înscris la una din filiale sau subfiliale și plătește cotizația stabilită.

(3) Pot fi membri ai Asociației și membrii partidelor politice, dar aceștia au obligația de a nu face propagandă în folosul partidelor din care fac parte în rândul membrilor A.N.C.E. „Regina Maria”.

**Art. 9.** Membrii simpatizanții sunt veterani de război, văduve și orfanii acestora, elevi și studenți, plata cotizației pentru ei fiind facultativă, care:

1. susțin și încurajează acțiunile Asociației;
2. recunosc și se obligă să respecte statutul și principiile Asociației;
3. militează pentru realizarea scopului și obiectivelor Asociației.

**Art. 10**. Membrii simpatizanți au dreptul:

1. să participe la activitățile Asociației;
2. să participe ca observatori la Adunările generale cu dreptul de a-și

exprima opinia în plen, dar nu au drept de vot;

1. să solicite intrarea ca membru sau retragerea din Asociație.

**Art. 11.** Membrii susținători sunt persoane care ajută Asociația prin donații financiare sau materiale și au dreptul să fie informați asupra modului în care au fost folosite donațiile personale. Pot participa la Adunările generale și pot să-și exprime opinia asupra problemelor în discuție, dar nu au drept de vot.

**Art. 12.** Primirea în rândurile membrilor se face de către Biroul Executiv al filialei și Biroul subfilialei, prin acordarea carnetului de membru tip cu semnătura și ștampila președinților de filiale (subfiliale).

**Art. 13.** Calitatea de membru al Asociației este personală, inalienabilă și încetează prin demisie, în caz de deces sau prin excludere.

**Art. 14.** Evidența membrilor, membrilor simpatizanți și a membrilor susținători se va ține, nominal, într-un registru special.

**Art. 15.** Drepturile membrilor Asociației:

1. să aleagă și să fie aleși în organele de conducere;
2. să publice articole și lucrări de specialitate în organul de presă al Asociației sau în alte publicații ale filialelor sau subfilialelor;
3. să facă propuneri pentru îmbunătățirea activității Asociației;
4. să se adreseze organelor ierarhice superioare ale Asociației în cazul în care au fost împiedicați sau constrânși în desfășurarea normală a activităților;
5. să participe la toate adunările, festivitățile și acțiunile întreprinse de Asociație;
6. să participe liber la adoptarea și aplicarea hotărârilor;
7. să fie informați cu privire la activitatea organelor de conducere ale Asociației;
8. pot fi propuși pentru a fi decorați cu ordine și/sau medalii; militarii în rezervă sau în retragere - coloneii și comandorii - pot fi propuși pentru acordarea gradului de general (general de flotilă aeriană, contraamiral de flotilă), iar ceilalți ofițeri, subofițeri sau maiștri militari pot fi propuși pentru a fi înaintați în grad.

**Art. 16.** Îndatoririle membrilor Asociației:

1. să cunoască și să respecte prevederile statutului, acționând pentru îndeplinirea cerințelor acestuia și a hotărârilor organelor de conducere;
2. să participe activ la realizarea scopurilor Asociației;
3. să plătească cotizația de membru și să sprijine demersurile legitime ale Asociației;
4. să nu comită fapte incompatibile calității de membru al Asociației, care pot aduce prejudicii morale acesteia, să nu denigreze Asociația prin diverse acțiuni materiale, inclusiv prin articole sau interviuri în mass-media;
5. să ia atitudine fermă împotriva tuturor acțiunilor și manifestărilor care aduc atingere intereselor naționale, statului de drept, însemnelor heraldice ale României, manifestărilor de șovinism și xenofobie;
6. să cinstească și să popularizeze faptele de vitejie ale eroilor români din toate timpurile, să participe personal și să atragă cât mai mulți cetățeni la îngrijirea cimitirelor, parcelelor de onoare și a monumentelor eroilor;
7. să-și exprime, individual, în cadru organizat, punctul de vedere și propunerile privind modul în care Biroul Executiv Central și/sau Biroul Executiv al filialei (subfilialei) din care fac parte duc la îndeplinire prevederile Statutului, ale planurilor anuale și celor de perspectivă ;
8. să nu desfășoare în cadrul Asociației activități cu caracter politic sau de racolare de membri pentru diferite partide sau organizații cu scopuri oculte;
9. să participe activ la ședințele și la toate activitățile organizate la nivelul Asociației și să atragă noi membri în rândul filialelor (subfilialelor).

**Art. 17.** (1) Președinte de onoare al Asociației Naționale Cultul Eroilor “Regina Maria” poate fi președintele care a condus Asociația cu rezultate de excepție.

(2) Calitatea de președinte de onoare al Asociației și al filialei se acordă cu diplomă de atestare de către Biroul Executiv Central din proprie inițiativă sau la propunerea Biroului Executiv al filialei; Birourile Executive ale filialelor pot acorda calitatea de președinte de onoare al subfilialelor din proprie inițiativă sau la propunerea Biroului acestora.

(3) Președinți de onoare pot fi, cu aprobarea Biroului Executiv Central, și alte personalități ale vieții politico-sociale și ale clerului din țară, care și-au adus o contribuție importantă la perpetuarea Cultului Eroilor neamului românesc.

(4) Patriarhul Bisericii Ortodoxe Române și ministrul apărării naționale sunt, de drept, PREȘEDINȚI DE ONOARE ai A.N.C.E. „Regina Maria”.

(5) Președintele de onoare al filialei (subfilialei) poate fi președintele care a condus filiala (subfiliala) respectivă cu rezultate dintre cele mai bune.

**Art. 18.** Membru de onoare poate fi:

1. președintele dacă nu a fost declarat președinte de onoare, prim-vicepreședintele, vicepreședinții și secretarul general ai Asociației Naționale Cultul Eroilor „Regina Maria”, după expirarea mandatului;
2. președinții de filiale și subfiliale ai Asociației, după expirarea mandatului;
3. membrii Asociației care au îndeplinit funcții de răspundere în filiale, subfiliale sau la nivel central, remarcându-se prin contribuții deosebite în realizarea scopurilor Asociației și ridicarea prestigiului acesteia ;
4. calitatea de membru de onoare se acordă de către Biroul Executiv Central din proprie inițiativă sau la propunerea Birourilor Executive ale filialelor pentru toți membrii Asociației; Biroul Executiv al filialei și Biroul subfilialei pot acorda titlul de membru de onoare membrilor aflați în evidența acestora; această calitate se acordă celor care au ieșit din evidență din motive neimputabile lor;
5. calitatea de membru de onoare se poate acorda de către Biroul Executiv Central din proprie inițiativă sau la propunerea Birourilor Executive ale filialelor și unor personalități din afara Asociației care s-au distins prin acțiuni în folosul A.N.C.E. „R.M.”.

**Art. 19.** Membrii de onoare:

1. pot participa la Adunările generale ca invitați cu dreptul de a-și expune părerea în plen;
2. pot să participe cu drepturi egale la toate activitățile Asociației, dar nu au drept de vot.

**Art. 20.** (1) În cazul încălcării prevederilor statutului, al comiterii unor fapte sancționate de Codul Penal Român, al unor comportamente nedemne, precum și refuzul de a îndeplini o hotărâre a unui organ de conducere superior, Biroul Executiv Central poate lua hotărârea, la propunerea Birourilor Executive ale filialelor sau din inițiativă proprie, cu asigurarea dreptului la apărare, indiferent de structura teritorială unde activează cel în cauză, să-l avertizeze sau să-l excludă din rândul membrilor Asociației; dacă acesta îndeplinește o funcție de conducere, cel în cauză poate fi revocat din aceasta.

(2) Birourile Executive ale filialelor și Birourile subfilialelor analizează faptele comise de către membrii din evidență și iau măsurile care se impun.

(3) Pentru neplata cotizației, Birourile Executive ale filialelor (subfilialelor) vor lua măsurile pe care le consideră necesare pentru ca membrii respectivi să-și achite datoria restantă, mergând, în caz de rea-voință, gradual, până la excluderea din rândul membrilor.

(4) Cei care consideră că au fost nedreptățiți pot face contestație la organul imediat superior, în termen de 30 de zile de la luarea la cunoștință a măsurii hotărâte împotriva lor.

(5) Organul sesizat are obligația ca, în maximum 30 de zile, să analizeze temeinic cele reclamate și să dea răspuns petiționarului. Dacă acesta este nemulțumit de răspunsul primit, se poate adresa, pe cale ierarhică, până la Consiliul Director al Asociației sau Conferința Națională a A.N.C.E. “R.M.”.

(6) Cei excluși din Asociație pot fi reprimiți după doi ani, de la data aplicării sancțiunii, după o analiză temeinică a cererii acestora de către organul conducător al Asociației, filialei sau subfilialei.

(7) Măsurile luate de către Birourile Executive ale filialelor și Birourile subfilialelor ca urmare a unor fapte comise de către membrii din evidență, potrivit al. 1, se aduc la cunoștință pe cale ierarhică Biroului Executiv Central.

# **CAPITOLUL III ORGANELE DE CONDUCERE**

**Art. 21.** Organele centrale de conducere ale Asociației sunt:

1. Conferința Națională;
2. Consiliul Director;
3. Biroul Executiv Central.

**Art. 22.** (1) Organele de conducere ale filialelor județene sunt:

1. Adunarea Generală;
2. Consiliul Director;
3. Biroul Executiv.

(2) Filiala municipiului București se asimilează filialei județene.

(3) Filialele județene sunt coordonate de Consiliul Director și Biroul Executiv Central ale Asociației.

**Art. 23.** (1) Organele de conducere ale subfilialelor municipale, de sector, orășenești, comunale și sătești sunt:

1. Adunarea Generală;
2. Biroul.

(2) Subfilialele teritoriale sunt coordonate de către Consiliul Director și Biroul Executiv ale filialei județene.

**Art. 24.** (1) Structurile de conducere de pe întreaga scară ierarhică își desfășoară activitatea și adoptă hotărâri în mod democratic, pe baza votului deschis sau secret, liber exprimat. Hotărârile adoptate de organele de conducere ale Asociației sunt obligatorii pentru toate filialele, subfilialele și pentru toți membrii acestora, indiferent de poziția personală exprimată verbal sau în scris.

(2) Orice ședință convocată pe scara ierarhică este statutară atunci când prezența membrilor săi este asigurată în procent de 50% plus unul, iar hotărârile sunt adoptate cu votul a cel puțin jumătate plus unul din numărul celor prezenți. Votul se poate da prin mandat special, numai unui alt membru al Asociației.

(3) În cazul când nu se întrunește numărul de 50% plus unul din cei convocați, se organizează o nouă ședință după 20 de zile calendaristice, hotărârile luându-se cu majoritatea voturilor celor prezenți.

(4) Normele de reprezentare a numărului de delegați se stabilesc de către Biroul Executiv Central pentru Conferința Națională și de către Biroul Executiv al filialei județene pentru adunările generale din cadrul județului respectiv.

**Art. 25.** (1) Conferința Națională este forul suprem de conducere a Asociației, care se convoacă la interval de patru ani și se constituie din membrii Consiliului Director și delegații aleși de adunările generale județene.

(2) La Conferință pot participa, ca invitați, și alte persoane stabilite de Biroul Executiv Central.

**Art. 26.** (1) Conferința Națională are următoarele atribuțiuni:

1. alege, prin vot deschis (sau secret), președintele Asociației, Biroul Executiv Central și Consiliul Director ale Asociației;
2. analizează activitatea desfășurată de Biroul Executiv Central, Consiliul Director al Asociației și conducerile filialelor, de la Conferința Națională anterioară și hotărăște măsurile care se impun pentru bunul mers al activității Asociației;
3. validează bilanțul financiar-contabil, precum și contul rezultatului exercițiului financiar pe anul respectiv la nivelul Asociației;
4. stabilește cuantumul cotizației lunare și prețul carnetului de membru;
5. validează planul cu principalele activități pentru anul în curs și îl aprobă pe cel de perspectivă pentru următorii 4 ani;
6. aprobă înființarea de filiale;
7. hotărăște, când este cazul, dizolvarea și lichidarea Asociației sau a unor filiale ale căror conduceri au încălcat statutul și stabilește destinația bunurilor după lichidare, conform reglementărilor legale în vigoare;
8. aprobă modificările sau completările la statutul Asociației, atunci când este necesar;
9. numește Comisia de Cenzori (cenzorul);
10. analizează contestațiile contra avertizărilor, revocărilor din funcții și excluderilor hotărâte de organele de conducere de pe întreaga scară ierarhică.
11. aprobă hotărârea Biroului Executiv Central ca, în situații speciale, unele filiale să poată funcționa și în alte localități, altele decât municipiile reședință de județ.

(2) Pentru rezolvarea unor probleme foarte importante sau urgente, poate fi convocată Conferința Națională Extraordinară la cererea a cel puțin 1/3 din numărul filialelor județene sau la inițiativa Biroului Executiv Central.

**Art. 27.** (1) Consiliul Director al Asociației Naționale Cultul Eroilor “Regina Maria” este organul de conducere la nivel național și este format din membrii Biroului Executiv Central, precum și din președinții filialelor județene.

(2) În Consiliul Director pot fi alese și persoane din afara Asociației care s-au remarcat prin contribuția lor la îndeplinirea obiectivelor stabilite în planurile de activitate.

(3) Președintele, prim-vicepreședintele, vicepreședinții și secretarul general ai Consiliului Director dețin aceleași funcții și în Biroul Executiv Central și conduc întreaga activitate a Asociației, acest principiu fiind valabil pe întreaga scară ierarhică.

(4) Președintele (înlocuitorul legal) sau altă persoană împuternicită de către Biroul Executiv Central reprezintă Asociația Națională Cultul Eroilor “Regina Maria” în relațiile cu Ministerul Apărării Naționale și Patriarhia Bisericii Ortodoxe Române, cu autoritățile și instituțiile administrației de stat, asociațiile din țară și străinătate, precum și cu cele cu care Asociația are încheiate protocoale de colaborare.

(5) În procesul de conducere și de rezolvare a problemelor curente cu care se confruntă Asociația, președintele acesteia (înlocuitorul legal) emite decizii. Prim-vicepreședintele și vicepreședinții emit recomandări, în domeniile de care răspund, și soluționează propunerile și/sau solicitările filialelor care vizează domeniile respective.

**Art. 28**. Consiliul Director al Asociației se convoacă anual și are următoarele atribuții:

1. aprobă raportul de activitate al Biroului Executiv Central pe perioada anterioară;
2. validează bilanțul financiar-contabil, precum și contul rezultatului exercițiului financiar pe anul respectiv la nivelul Asociației;
3. analizează modul de aplicare a statutului și asigură îndeplinirea hotărârilor Conferinței Naționale;
4. analizează activitatea desfășurată de aparatul și departamentele de lucru ale Asociației, precum și de filialele județene;
5. infirmă alegerea în organele de conducere ale filialelor județene a unor persoane care au încălcat statutul Asociației și au comis abateri deosebit de grave care au dus la compromiterea acestora, precum și a Asociației, luând măsuri de organizare de noi alegeri;
6. validează prevederile planului anual cu principalele activități;
7. aprobă actele juridice încheiate de către Biroul Executiv Central;
8. validează propunerile de înființare de noi filiale ale A.N.C.E. „R.M.” și ia măsuri pentru monitorizarea filialelor cu activitate necorespunzătoare;
9. validează propunerile de modificare și completare ale prevederilor statutului, care vor intra în vigoare imediat după votul pozitiv; le prezintă pentru aprobare la prima Conferință Națională;
10. participă, periodic și de câte ori e nevoie, la adunările generale și activitățile filialelor județene, municipale, de sector, orășenești, comunale și sătești;
11. analizează contestațiile celor avertizați, revocați din funcții sau excluși, hotărâte de Biroul Executiv Central sau de Biroul Executiv al filialei și subfilialei;
12. între Conferințele Naționale, stabilește cuantumul cotizației și prețul carnetului de membru, care, ulterior vor fi supuse spre aprobare Conferinței Naționale;
13. validează lista cu membrii Biroului Executiv Central și cea cu președinții de filiale care au fost aleși ca urmare a unor situații deosebite petrecute în intervalul dintre Conferințele Naționale (modificarea organigramei, a denumirii unor funcții sau chiar renunțarea la unele dintre acestea, decese, demisii, excluderi etc.);
14. validează hotărârea Biroului Executiv Central ca, în cazuri speciale, unele filiale să poată funcționa și în alte localități, altele decât municipiile reședință de județ, care va fi supusă aprobării Conferinței Naționale.

**Art. 29.** (1) Biroul Executiv Central asigură conducerea curentă a Asociației Naționale Cultul Eroilor “Regina Maria” între ședințele Consiliului Director, întrunindu-se o dată pe lună și ori de câte ori este nevoie, fiind compus din:

1. președinte;
2. prim-vicepreședinte;
3. 3-6 vicepreședinți;
4. secretar general;
5. 2 secretari;
6. purtător de cuvânt;
7. 4 -9 membri;
8. 2-4 membri supleanți.

(2) Acesta îndeplinește următoarele atribuții:

1. conduce și analizează activitatea și modul de respectare și îndeplinire a prevederilor statutului Asociației, a hotărârilor Conferințelor Naționale și Consiliilor Directoare ale Asociației de către filiale și subfiliale, și intervine, ori de câte ori este nevoie, pentru ducerea la îndeplinire a celor stipulate de acestea, făcând recomandări pentru îmbunătățirea activității, în care scop adoptă hotărâri;
2. aprobă organigrama Biroului Executiv Central, a departamentelor de lucru și atribuțiile acestora;
3. întocmește și aprobă proiectul planului anual cu principalele activități și cel de perspectivă ale Asociației; planul de perspectivă îl supune aprobării Conferinței Naționale, iar cel anual îl supune validării Consiliului Director al Asociației;
4. lunar și ori de câte ori este nevoie face analiza acțiunilor proprii privind îndeplinirea obiectivelor din planul anual cu activitățile Asociației;
5. participă la adunările generale și activitățile filialelor (subfilialelor) și menține legătura permanentă cu acestea;
6. întocmește toate documentele pentru ședințele Conferinței Naționale, Consiliului Director ale Asociației (rapoartele de activitate, planurile de perspectivă, documentele organizatorice etc.)și face, anual, precizări privind desfășurarea adunărilor generale ale filialelor și subfilialelor;
7. acordă calitatea de „președinte de onoare” și de „membru de onoare” persoanelor prevăzute la Art. 18, punctele a, b, c, și la Art. 19 aliniatele 1- 3 din proprie inițiativă sau la propunerea Birourilor Executive ale filialelor județene; acordă diplome, insigne, fanioane, ecusoane, recompense bănești membrilor Asociației cu merite deosebite; diploma de excelență se acordă membrilor Asociației și unor personalități care, prin activitatea desfășurată, își aduc contribuția la propagarea Cultului Eroilor în rândul populației;
8. coordonează activitatea compartimentului economico-financiar al Asociației;
9. ține evidența patrimoniului Asociației:
10. încheie acte juridice în numele Asociației, pe care le supune aprobării Consiliului Director;
11. acționează pentru atragerea de fonduri din cotizații, sponsorizări, donații, editarea de publicații și pliante, confecționarea de însemne, embleme, steaguri de identificare, cocarde, insigne, medalii etc.;
12. coordonează editarea trimestrială (semestrială) a revistei „România Eroică” și a altor publicații ale Asociației; analizează activitatea redacției revistei și ia măsuri de îmbunătățire a activității acesteia;
13. face propuneri organelor abilitate pentru acordarea gradului de general (similar), înaintarea în grad a militarilor în rezervă sau în retragere și recompensarea cu decorații a celor merituoși;
14. validează sau infirmă componența organelor conducătoare ale filialelor județene după alegerea acestora, o dată la 4 ani, sau după completarea lor cu noi membri ca urmare a unor cazuri de forță majoră (demisii, decese, excluderi etc.); în cazuri deosebite, poate propune Consiliului Director al Asociației să se organizeze noi alegeri la filiala județeană;
15. propune Conferinței Naționale dizolvarea și lichidarea unor filiale ale căror conduceri au încălcat statutul;
16. convoacă Conferința Națională Extraordinară pentru discutarea și aprobarea unor documente cu caracter urgent;
17. analizează faptele comise (conform art. 20, al. 1) și hotărăște corespunzător; analizează contestațiile celor avertizați, revocați din funcții sau excluși de către Biroul Executiv al filialei și hotărăște măsurile care se impun;
18. aprobă, la propunerea Birourilor Executive ale filialelor, ca acestea să poarte denumiri ale unor personalități sau evenimente marcante;
19. adoptă amendamente la prevederile statutului, pe care le supune spre validare Consiliului Director, urmând ca acestea să intre în vigoare imediat; amendamentele sunt supuse aprobării Conferinței Naționale la prima convocare a acesteia;
20. aprobă bugetul de venituri și cheltuieli al Biroului Executiv Central pentru anul următor, execuția bugetului, bilanțul financiar-contabil, precum și contul rezultatului exercițiului financiar pentru anul în curs la nivelul Asociației, urmând ca acestea din urmă să fie supuse validării Conferinței Naționale sau Consiliului Director ale Asociației;
21. aprobă înființarea de filiale județene și supune spre validare hotărârea Consiliului Director al Asociației; la prima Conferință Națională supune pentru aprobare hotărârea respectivă;
22. întocmește, anual, calendarul cu evenimentele istorice și planul cu activitățile propuse inspectoratelor școlare pentru a fi desfășurate de către cercurile „Cultul Eroilor”, iar la sfârșitul anului școlar, înaintează la Ministerul Educației Naționale și Cercetării Științifice o dare de seamă asupra activităților acestora;
23. poate schimba locația sediului social și a celui de lucru, în funcție de necesități;
24. aprobă componența comisiilor de acordare a premiilor instituite de către Asociație ca urmare a lansării unor concursuri; președintele comisiei este, de drept, președintele A.N.C.E. „Regina Maria”;
25. face propuneri organelor administrației publice locale pentru acordarea titlului de cetățean de onoare unor membri cu merite deosebite, la propunerea Birourilor Executive ale filialelor sau din proprie inițiativă;
26. prezintă Conferinței Naționale propunerile de candidaturi pentru funcția de președinte, pentru componența Biroului Executiv Central și a Consiliului Director ale Asociației; în cazuri deosebite, își completează locurile vacante din rândul membrilor supleanți sau al altor membri cu merite deosebite și, de asemenea, alege noi membri supleanți, iar la prima ședință a Consiliului Director supune spre validare lista noilor membri ai Biroului Executiv Central;
27. aprobă componența nominală a delegaților care participă la întâlnirile pentru schimb de experiență cu asociațiile (organizațiile)similare din țară și străinătate;
28. aprobă, semestrial, rezultatele verificării de către Comisia de Cenzori a activității financiar-contabile la nivelul Biroului Executiv Central;
29. aprobă și supune validării Consiliului Director sau Conferinței Naționale hotărârea ca, în situații speciale, unele filiale să poată funcționa și în alte localități, altele decât municipiile reședință de județ;
30. intervine, din proprie inițiativă sau la solicitarea adunărilor generale ale filialelor, la autoritățile administrației publice locale, pentru acordarea de nume de eroi ai neamului românesc unor străzi, școli, piețe, stații de cale ferată etc.;
31. aprobă și modifică, ori de câte ori este necesar, Regulamentul de organizare și funcționare al Biroului Executiv Central al A.N.C.E. „Regina Maria”;
32. aprobă înființarea și funcționarea unor unități de întrajutorare și societăți comerciale cu respectarea legislației în vigoare. Dividendele obținute din activitățile acestor societăți comerciale se folosesc pentru realizarea obiectivelor Asociației;
33. aprobă înființarea de structuri de cercetare și studii științifice în domeniul istoriei României;
34. din proprie inițiativă sau la propunerea filialei județene, acordă ”Emblema de onoare” a Asociației Naționale Cultul Eroilor ”Regina Maria” (Anexa nr. 6), unor membri ai Asociației sau din afara acesteia care au avut contribuții deosebite la îndeplinirea obiectivelor A.N.C.E. ”Regina Maria”;

**Art. 30**.(1) În cadrul Biroului Executiv Central se pot constitui următoarele departamente/compartimente/funcții:

1. departament organizare, planificare și sinteze;
2. departament relații de colaborare cu instituțiile statului și asociații (fundații);
3. departament cultură, educație și tradiții militare;
4. departament relații internaționale;
5. departament comunicare și relații publice;
6. departament logistic și calitatea vieții;
7. redacția revistei “România eroică”;
8. compartiment secretariat și protocol;
9. compartiment I.T. (tehnologia informației);
10. secretariat compus din secretar general și secretari;
11. purtător de cuvânt;
12. consilier juridic;
13. contabil șef;
14. casier;
15. comisia de cenzori (cenzorul).

(2) Pentru îndeplinirea atribuțiilor, Biroul Executiv Central, prin organigrama sa, poate institui la fiecare departament sau compartiment un aparat de lucru compus din consilieri.

**Art. 31.** (1) Filiala Județeană constituie elementul de bază din structura Asociației Naționale Cultul Eroilor „Regina Maria”, cuprinzând membrii de pe teritoriul județului respectiv. Toate subfilialele municipale, de sector,orășenești, comunale și sătești din compunerea județului fac parte din structurile filialelor județene, iar hotărârile luate de conducerea filialelor sunt obligatorii pentru acestea.

(2) În cazuri speciale, cu aprobarea Biroului Executiv Central și validarea hotărârii de către Consiliul Director sau Conferința Națională ale Asociației, filialele județene pot funcționa și în alte localități, altele decât municipiile reședință de județ.

(3) Subfilialele dispun de autonomie în luarea hotărârilor cu respectarea prevederilor din statut, cu dreptul de a avea relații nemijlocite cu reprezentanții instituțiilor din sistemul apărării, ordinii publice și siguranței naționale, ai Bisericii Ortodoxe Române, cu autoritățile administrației publice locale, cu instituțiile culturale, de învățământ, muzee etc., de pe teritoriul localității respective.

**Art. 32.** (1) Adunarea generală a filialei este organul de conducere pe plan județean. Ea este constituită din membrii Consiliului Director al filialei județene și delegații aleși în adunările generale ale subfilialelor.

(2) Adunarea generală se convoacă anual și are următoarele atribuții:

1. analizează activitatea desfășurată de filiala județeană și de membrii Consiliului Director pentru îndeplinirea hotărârilor Conferinței Naționale, Consiliului Director ale Asociației, precum și a celor proprii;
2. aprobă planul de activitate anual al filialei și, o dată la 4 ani, planul de perspectivă, ținând cont și de prevederile planului anual cu principalele activități și cel de perspectivă ale Asociației;
3. alege, o dată la patru ani, în anul desfășurării Conferinței Naționale a A.N.C.E. „Regina Maria”, președintele filialei, membrii Biroului Executiv Județean și ai Consiliului Director;
4. numește Comisia de Cenzori (cenzorul);
5. aprobă bugetul de venituri și cheltuieli, bilanțul financiar-contabil, precum și contul rezultatului exercițiului financiar anual;
6. alege delegații la Conferința Națională.

(3) În caz de necesitate, la cererea a 1/3 din numărul subfilialelor sau la inițiativa Biroului Executiv al filialei județene, se convoacă Adunarea generală extraordinară.

(4) La adunările generale județene, pot participa și invitați.

(5) Filialele județene (subfilialele) trebuie să obțină, prin Hotărâre Judecătorească, statutul de persoană juridică. La baza obținerii personalității juridice de către filialele județene, cea a municipiului București și subfiliale, stă prezentul statut al Asociației Naționale Cultul Eroilor „Regina Maria”.

(6) Filialele devin persoană juridică în momentul înscrierii în Registrul Fundațiilor și Asociațiilor existent pe lângă fiecare Tribunal (Judecătorie).

(7) Filialele județene (subfilialele) pot organiza, cu acordul Biroului Executiv Central, vizite pentru schimb de experiență cu asociațiile (organizațiile) similare din județele sau alte structuri teritoriale ale țărilor vecine. Cheltuielile de delegare se suportă de către organizatori.

**Art. 33.** (1) Consiliul Director al filialei județene este organul de conducere dintre adunările generale și se compune din membrii Biroului Executiv al filialei și președinții de subfiliale.

(2) Acesta se întrunește, ori de câte ori este nevoie, între adunările generale anuale.

(3) Președintele, prim-vicepreședintele, cei 3-4 vicepreședinți și secretarul executiv dețin aceleași funcții și în Biroul Executiv al filialei județene.

(4) Consiliul Director are următoarele atribuții:

1. îndrumă și analizează activitatea membrilor filialei;
2. duce la îndeplinire hotărârile proprii și ale structurilor de conducere superioare;
3. dacă o funcție de președinte de subfilială a rămas vacantă din diferite motive (demisie, excludere etc.), Consiliul Director Județean se va completa cu noul președinte ales al subfilialei respective;
4. ia în discuție eventualele contestații împotriva avertizărilor, revocărilor din funcții sau excluderilor hotărâte de către Biroul Executiv al filialei județene sau de Birourile subfilialelor;
5. validează, la propunerea Biroului Executiv al filialei județene, înființarea de subfiliale;
6. sprijină înființarea, în funcție de posibilități, a organului de presă propriu;
7. intervine la autoritățile administrației publice locale pentru acordarea de nume de eroi unor străzi, școli, piețe, stații de cale ferată etc., din localitățile de pe raza de competență;
8. o dată la 4 ani (când se convoacă adunarea anuală pentru alegerea noilor organe conducătoare ale filialei - Biroul Executiv și Consiliul Director) discută și aprobă propunerile nominale pentru funcția de președinte, componența Biroului Executiv, precum și cea a Consiliului Director Județean.

(5) În Consiliul Director Județean pot fi alese și personalități din afara Asociației, în limita a cel mult o pătrime din componența sa.

**Art. 34.** (1) Biroul Executiv al filialei județene asigură conducerea curentă a filialei și se întrunește lunar și ori de câte ori este nevoie. Se compune din:

1. președinte;
2. prim-vicepreședinte;
3. 3-4 vicepreședinți;
4. secretarul executiv;
5. redactorul șef al organului de presă;
6. purtătorul de cuvânt;
7. 6-7 membri;
8. 1-2 membri supleanți.

(2) La filialele județene se pot constitui secții, birouri sau compartimente, în funcție de necesități, având ca model orientativ Art. 30, al. 1.

(3) Biroul Executiv al filialei județene are următoarele atribuții:

1. organizează și conduce adunările generale și ședințele Consiliului Director Județean și ale aparatului de lucru propriu;
2. întocmește propriul plan de activitate anual și cel de perspectivă (o dată la 4 ani), iar împreună cu Inspectoratul Școlar Județean, pe cel al cercurilor „Cultul Eroilor” din unitățile de învățământ; planul de activitate anual și cel de perspectivă sunt supuse aprobării adunării generale; informează, periodic, Biroul Executiv Central despre situația numerică a acestora (vezi anexa nr. 1);
3. face înscrieri de noi membri, completează carnetele de membru și ține evidența acestora;
4. duce la îndeplinire hotărârile proprii și pe cele ale organelor de conducere superioare;
5. organizează sau participă împreună cu reprezentanții autorităților administrației publice locale la simpozioane, conferințe, adunări festive, ceremonialuri religioase și militare organizate cu prilejul unor evenimente istorice naționale sau locale;
6. monitorizează și, dacă există posibilitatea, întocmește împreună cu reprezentanții primăriilor municipiilor, orașelor și comunelor „Cartea de Aur” a localității;
7. înființează, de comun acord cu inspectorii școlari și directorii din învățământul preuniversitar din școli generale, gimnazii, grupuri școlare, licee și colegii din județ, cercuri „Cultul Eroilor”;
8. informează cetățenii, prin intermediul mass-media și al organului de presă propriu, despre activitățile dedicate cinstirii memoriei eroilor și martirilor neamului;
9. ține evidența mormintelor, cimitirelor și parcelelor de onoare ale eroilor, operelor comemorative de război amplasate pe raza județului respectiv, întocmește albumul cu fișe tehnice și fotografii ale acestora, precum și monografia cu istoricul lor;
10. participă la inventarierea, restaurarea, întreținerea operelor comemorative de război și întreprinde demersuri pentru realizarea altora noi;
11. reprezintă filiala județeană, prin președintele său, în relațiile cu instituțiile și organele locale.
12. administrează patrimoniul și fondurile bănești deținute de filială, conform legilor în vigoare;
13. face propuneri pentru acordarea gradului de general (similare), înaintarea în grad a militarilor în rezervă sau în retragere și acordarea de decorații membrilor merituoși;
14. aplică corespunzător prevederile Art. 20, aliniatul 2 și analizează contestațiile celor avertizați, revocați din funcții sau excluși de către Biroul subfilialei și hotărăște măsuri corespunzătoare;
15. propune Biroului Executiv Central ca filiala și/sau subfiliala să poarte denumirea unor personalități sau evenimente marcante;
16. confirmă, după alegeri, organele de conducere ale subfilialelor și ori de câte ori acestea se completează cu noi membri;
17. trimite, după alegerea Biroului Executiv (o dată la 4 ani, în anul desfășurării Conferinței Naționale a A.N.C.E. „Regina Maria”) sau când au loc completări cu noi membri, Biroului Executiv Central, componența sa pentru validare;
18. înaintează Biroului Executiv Central situațiile statistice (privind situația subfilialelor pe localități, obiectivele filialelor și cea privind cimitirele și mormintele), odată cu trimiterea dărilor de seamă întocmite cu prilejul adunărilor generale anuale – potrivit Anexelor 1, 2, 3 ale Statutului A.N.C.E. „Regina Maria”;
19. face propuneri Biroului Executiv Central pentru conferirea calității de „președinte de onoare”;
20. acordă titlul de „membru de onoare” celor merituoși din cadrul filialei și titlul de „președinte de onoare” al subfilialei, potrivit prevederilor art. 17 și 18;
21. stabilește măsuri pentru recuperarea contravalorii cotizațiilor și duce muncă de convingere cu cei rău-platnici pentru a se achita de această îndatorire statutară;
22. completează Biroul Executiv în cazuri deosebite (decese, demisii, excluderi etc.), cu noi membri din rândul membrilor supleanți sau cu alți membri cu merite deosebite; de asemenea, alege noi membri supleanți;
23. întocmește proiectul bugetului de venituri și cheltuieli al filialei, bilanțul financiar-contabil, precum și contul rezultatului exercițiului financiar anual, pe care le supune aprobării Adunării generale a filialei;
24. aprobă înființarea de subfiliale și supune spre validare hotărârea Consiliului Director Județean; la prima adunare generală a filialei, supune spre aprobare hotărârea respectivă;
25. coordonează activitatea de editare a organului de presă al filialei;
26. propune amendamente la prevederile Statutului Asociației, pe care le înaintează Biroului Executiv Central.

(4) La filialele județene funcționează o comisie de cenzori (cenzorul) formată din 1-3 membri, care se numește de către adunarea generală a filialei.

**Art. 35.** (1) Adunarea generală a subfilialei locale este organul său de conducere. Ea este constituită din membrii Biroului subfilialei și toți membrii din evidența acesteia.

(2) Adunarea generală se convoacă trimestrial (semestrial) și are următoarele atribuții:

1. analizează, anual, activitatea Biroului, a membrilor subfilialei privind îndeplinirea prevederilor statutare, a hotărârilor organelor de conducere superioare, a hotărârilor proprii, a cercurilor „Cultul Eroilor” și stabilește obiectivele și măsurile ce se impun;
2. aprobă bugetul de venituri și cheltuieli, bilanțul financiar-contabil, precum și contul rezultatului exercițiului financiar anual;
3. dezbate și aprobă planul de activitate întocmit de Biroul subfilialei locale;
4. alege prin vot deschis, o dată la 4 ani, Biroul subfilialei, în anul desfășurării Conferinței Naționale a A.N.C.E. „Regina Maria”;
5. numește Comisia de cenzori (cenzorul);
6. alege delegații la Adunarea generală a filialei județene;
7. validează avertizările, revocările din funcții sau excluderile luate împotriva unor membri de către Biroul subfilialei.

(3) La subfilialele care au sub 10 membri, adunarea generală poate fi considerată ședința Biroului subfilialei în care se analizează activitatea anuală.

(4) La adunările anuale pot participa, ca invitați, persoane stabilite de Biroul subfilialei.

**Art. 36.** (1) Biroul subfilialei este organul de conducere a activității acesteia între adunările generale și este format din:

1. președinte;
2. vicepreședinte;
3. secretar executiv;
4. 1-2 membri;
5. 1 membru supleant.

(2) Președintele Biroului este și președintele subfilialei.

(3) Biroul se convoacă lunar și ori de câte ori situația o impune și are următoarele atribuții:

1. organizează adunările generale anuale, pregătește și prezintă raportul de activitate și proiectul planului de activitate al subfilialei;
2. întocmește proiectul bugetului de venituri și cheltuieli, bilanțul financiar-contabil, precum și contul rezultatului exercițiului financiar anual;
3. duce la îndeplinire hotărârile adunării generale;
4. ține evidența operelor comemorative de război și a cimitirelor și parcelelor de onoare ale eroilor și martirilor, luând măsurile ce se impun - în limita posibilităților materiale - pentru restaurarea, îngrijirea și protejarea acestora, cu sprijinul autorităților administrației publice locale;
5. informează populația de pe teritoriul localității, prin intermediul mass-media, despre activitățile ce se desfășoară privind cinstirea memoriei eroilor;
6. organizează împreună cu organele de cultură, muzeele de istorie și Cercul Militar - unde acestea există -, simpozioane, conferințe, adunări festive etc., ocazionate de sărbătorirea unor evenimente din istoria țării;
7. sprijină acțiunea de înființare în școli generale, licee și colegii a cercurilor „Cultul Eroilor” și analizează activitatea acestora, informând periodic Biroul Executiv județean despre numărul acestora;
8. rezolvă înscrierea noilor membri, completează carnetele de membru și ține evidența acestora;
9. aplică măsurile prevăzute la art. 20 împotriva unor membri ai subfilialei;
10. acordă titlul de „membru de onoare” potrivit art. 18;
11. propune Biroului Executiv județean pe cei care pot fi înaintați în grad sau cărora li se pot acorda decorații;
12. stabilește măsuri pentru recuperarea contravalorii cotizațiilor și duce muncă de convingere cu cei care nu s-au achitat de această îndatorire statutară.

**Art. 37.** (1) Activitatea organelor de conducere și a celor de execuție din întreaga Asociație trebuie să se caracterizeze prin corectitudine, operativitate, perseverență, transparență, asigurându-se informarea reciprocă și oportună a tuturor membrilor asupra măsurilor luate, a demersurilor întreprinse și a stadiului de rezolvare a acestora.

(2) Pe tot parcursul desfășurării activităților Asociației, în procesul îndeplinirii sarcinilor propuse, relațiile dintre membrii acesteia se vor caracteriza prin camaraderie, politețe, respect și ajutor reciproc.

# **CAPITOLUL IV MIJLOACE FINANCIARE ȘI MATERIALE**

**Art. 38.** Activitatea economico-financiară a Asociației Naționale Cultul Eroilor „Regina Maria” se desfășoară în conformitate cu prevederile legislației în vigoare și ale prezentului statut.

**Art. 39.** (1) Mijloacele materiale și financiare sunt constituite în principal din:

1. cotizațiile membrilor;
2. alocațiile bugetare obținute ca urmare a recunoașterii de către Guvernul României a A.N.C.E. „Regina Maria”, ca fiind de utilitate publică;
3. dobânzi bancare;
4. donații și sponsorizări;
5. editarea de publicații;
6. comercializarea de pliante, insigne, plachete, cărți, C.D.- uri etc.;
7. contribuții ale unor persoane fizice sau juridice;
8. 3,5% din impozitele pe venituri;
9. alte surse.

(2) Acestea pot fi folosite și pentru cheltuielile necesare Biroului Executiv Central, Birourilor Executive ale filialelor și Birourilor subfilialelor.

**Art. 40.** Prețul carnetului de membru și cotizația lunară se stabilesc de Conferința Națională, iar între conferințe de Consiliul Director al Asociației și sunt obligatorii pentru toate filialele, subfilialele și membrii A.N.C.E. „R.M.”.

**Art. 41.** (1) Din sumele realizate din cotizațiile lunare, un procent de 75% se reține la filiale, iar 25% se virează în fondul centralizat al Asociației. Plata cotizației pentru elevii, studenții, veteranii de război și văduvele de război, precum și orfani ai acestora este facultativă. Ei pot aduce contribuții numai benevol, cu luarea lor în evidență în mod legal.

(2) Subfilialele rețin 75% din cotizațiile încasate și transferă 25% la filială.

(3) Sumele din cotizații ce intră în fondul centralizat al Asociației se virează, trimestrial, până la data de 15 ale primei luni din trimestrul următor.

(4) Subfilialele care au până la 20 de membri rețin, pentru cheltuieli interne, sumele rezultate din cotizațiile încasate.

(5) Membrii Consiliului Director al Asociației, ai conducerii filialelor și subfilialelor teritoriale vor interveni pentru obținerea de fonduri din sursele prevăzute la art. 32, dar le este interzis să desfășoare, personal, colectarea de fonduri bănești fără forme legale.

**Art. 42.** (1) Asociația Națională Cultul Eroilor „Regina Maria” desfășoară activități economico-financiare pe baza bugetului de venituri și cheltuieli întocmit anual.

(2) Bugetul de venituri și cheltuieli se aprobă de Biroul Executiv Central, adunările generale la nivel județean sau de către adunările subfilialelor, acolo unde există organ financiar, iar execuția acestuia și a bilanțului financiar-contabil, precum și contul rezultatului exercițiului financiar anual la nivelul Asociației se analizează și se aprobă în ședința Biroului Executiv Central, urmând ca acestea să fie validate la prima ședință a Consiliului Director al Asociației.

**Art. 43.** (1) Anual, contabilul șef, împreună cu casierul și președintele comisiei de cenzori, întocmește situația financiară centralizată în care se includ: situația financiară a Biroului Executiv Central, a filialelor și subfilialelor teritoriale cu gestiune proprie, potrivit prevederilor legale în vigoare.

(2) Situațiile financiare anuale se vor întocmi și depune la instituțiile competente, potrivit normelor elaborate de Ministerul Finanțelor Publice.

(3) Ca urmare a recunoașterii Asociației ca fiind de utilitate publică, Biroul Executiv Central înaintează, până la sfârșitul lunii martie a fiecărui an, Raportul de activitate și bilanțul financiar – contabil la Monitorul Oficial al României în vederea publicării și la Registrul Asociațiilor și Fundațiilor din cadrul Ministerului Justiției.

**Art. 44.** Mijloacele bănești ale Asociației Naționale Cultul Eroilor „Regina Maria” și ale filialelor teritoriale se păstrează în conturi bancare deschise pe numele Asociației (filialei, subfilialei). Mijloacele materiale donate de către persoanele fizice sau juridice, până la folosirea lor, se păstrează în custodie, centralizat, la nivelul localităților, dacă este cazul, separat pe fiecare donator, întocmindu-se acte legale corespunzătoare.

**Art. 45.** Cheltuielile se efectuează în limita sumelor prevăzute în buget, pe bază de acte legale justificative, cu aprobarea președintelui Asociației, respectiv, a conducerii filialelor și subfilialelor din teritoriu.

**Art. 46.** (1) Membrii structurilor de conducere de la toate nivelurile și cei ai departamentelor de lucru ale Asociației își desfășoară activitatea pe bază de voluntariat. Aceștia pot primi stimulente în bani și obiecte și pot beneficia de decontarea cheltuielilor de delegare pe timpul deplasării în interesul Asociației și a abonamentelor pe mijloacele de transport.

(2) Personalul care desfășoară activități pe bază de contract beneficiază pe lângă drepturile prevăzute mai sus și de acelea cuvenite personalului încadrat în muncă, potrivit legislației în vigoare (dacă sunt fonduri disponibile în acest sens).

(3) Pentru elaborarea unor lucrări deosebite în folosul Asociației, pot fi acordate premii în mod excepțional unor persoane din afara Asociației, cu aprobarea Biroului Executiv Central (Birourilor filialelor și ale subfilialelor).

(4) Valoarea stimulentelor în bani și în obiecte, precum și cuantumul indemnizațiilor celor care desfășoară activități pe bază de contract se stabilesc anual, în ședințele Biroului Executiv Central, ale Biroului Executiv (la filiale) și în ședințele Biroului (la subfiliale).

**Art. 47.** Filialele teritoriale pot angaja, cu aprobarea Consiliului Director, lucrări de reparații curente, restaurarea și întreținerea operelor comemorative de război numai în condițiile în care sumele existente în contul propriu acoperă integral sau în cotă parte valoarea lucrărilor stabilite pe baza documentației tehnice aprobate.

# **CAPITOLUL V COMISIA DE CENZORI**

**Art. 48. (**1) Comisia de cenzori (cenzorul) se numește de Conferința Națională,având ca sarcină controlul activității financiar-contabile la nivelul Biroului Executiv Central. La filiale (subfiliale), comisia de cenzori (cenzorul) a Asociației execută activități de îndrumare.

(2) Comisia de cenzori este formată din 1-3 membri dintre care unul este președinte. Membrii comisiei de cenzori nu pot îndeplini și alte funcții în structurile de conducere ale Asociației. Președintele comisiei de cenzori participă la ședințele Conferinței Naționale, Consiliului Director, Biroului Executiv Central (Birourilor Executive ale filialelor, Birourilor subfilialelor), fără drept de vot; ceilalți membrii ai comisiei pot participa la activități ca invitați.

(3) Până la 100 de membri în evidență, se numește un cenzor.

(4) Atribuțiile comisiei de cenzori sunt:

1. verifică, semestrial, activitatea pe linie gestionară și financiar - contabilă, iar rezultatul se va consemna într-un proces-verbal. Președintele Comisiei de cenzori (cenzorul) prezintă Biroului Executiv Central, Birourilor Executive ale filialelor și Birourilor subfilialelor, în ședințele respective, situația financiară la data efectuării verificării; la sfârșitul anului, prezintă bilanțul financiar-contabil (împreună cu contabilul și casierul), precum și contul rezultatului exercițiului financiar anual;
2. verifică realizarea fondurilor bănești și modul utilizării acestora în conformitate cu bugetul și respectarea întocmai a legislației în domeniu;
3. verifică legalitatea existenței documentelor privind procedura, execuția și lichidarea lucrărilor de investiții, reparații capitale, reparații curente, întreținere etc.;
4. verifică reclamațiile și sesizările cu privire la activitatea economico-financiară;
5. prezintă raport de activitate la Conferința Națională a Asociației, respectiv la Adunările Generale ale filialelor/subfilialelor, precum și în ședințele Consiliului Director/Birourile Executive și propune măsuri pentru îmbunătățirea activității;
6. efectuează acțiuni de control și verificare a compartimentului financiar contabil numai la nivel central, iar în teritoriu va desfășura activități de îndrumare pentru aplicarea unitară a legislației în domeniu, la cerere, sau în cazul apariției unor disfuncționalități în domeniu.

# **CAPITOLUL VI DISPOZIȚII FINALE**

**Art. 49.** (1) Asociația Națională Cultul Eroilor ”Regina Maria” se identifică prin ștampilă (Anexa nr. 4), emblemă și insignă (Anexa nr. 5), emblemă de onoare (Anexa nr. 6), steag de identificare (Anexa nr. 7), însemn propriu al cercurilor „Cultul Eroilor” (Anexa nr. 8) și siglă (A.N.C.E.”R.M.”).

(2) Asociația Națională Cultul Eroilor „Regina Maria” are ștampilă unică în înscrisuri pentru fiecare structură de conducere, astfel:

1. președintele Asociației Naționale Cultul Eroilor „Regina Maria”;
2. Biroul Executiv Central;
3. președintele filialei județene;
4. președintele subfilialei.

(3) Facsimilul ștampilei unice este aprobat de Biroul Executiv Central; Birourile filialelor județene și cele ale subfilialelor care până la data intrării în vigoare a prezentului STATUT ed. 2022, nu și-au confecționat ștampilă potrivit facsimilul hotărât încă din anul 2017, vor lua măsuri ca, în termen de 6 luni de la validarea de către Judecătoria Sectorului 3 București (dată care vă va fi comunicată ulterior) să-și confecționeze ștampile proprii, potrivit anexei nr. 4 (cu datele specifice fiecărei filiale, subfiliale).

**Art. 50.** (1) Președintele, împreună cu toți membrii Consiliului Director al Asociației Naționale Cultul Eroilor „Regina Maria”, președinții și membrii Consiliilor Directoare ale filialelor și Birourilor subfilialelor teritoriale, poartă întreaga răspundere pentru organizarea și desfășurarea tuturor activităților în conformitate cu legile în vigoare și prevederile prezentului statut.

(2) Scopurile și obiectivele Asociației Naționale Cultul Eroilor „Regina Maria” se realizează, atât prin participarea activă a președinților de onoare, membrilor de onoare și membrilor Asociației, cât și prin atragerea unui număr cât mai mare de membri simpatizanți din rândul tuturor categoriilor de cetățeni.

**Art. 51**. Ziua Asociației Naționale Cultul Eroilor „Regina Maria” se sărbătorește la 19 noiembrie, ziua obținerii personalității juridice, cu Hotărârea Judecătoriei Sectorului 1 București Nr. 664 din 19 noiembrie 1991, a “Comitetului Național pentru Restaurarea și Îngrijirea Monumentelor și Cimitirelor Eroilor”, care a preluat scopul și obiectivele Societății “Mormintele Eroilor Căzuți în Război” înființată sub patronajul Reginei Maria la 12 septembrie 1919.

**Art. 52.** Imnul Asociației Naționale Cultul Eroilor „Regina Maria” este „Imnul Eroilor”.

**Art. 53**. (1) Emblema Asociației Naționale Cultul Eroilor „Regina Maria” - anexa nr. 5 - este lacrima revărsată, iar în interiorul acesteia, în semn de adâncă recunoștință și eternitate, se află:

1. crucea, care reprezintă Biserica noastră străbună creștin ortodoxă;
2. flacăra veșnică încadrată între două ramuri de lauri dispuse ornamental pe un fond roșu, care simbolizează sângele vărsat pe câmpul de luptă de eroii și martirii neamului, sub faldurile tricolorului românesc;
3. ca semn al identificării Asociației, pe albul înconjurător este înscrisă denumirea <<Asociația Națională Cultul Eroilor „Regina Maria”>>.

(2) Emblema Asociației Naționale Cultul Eroilor „Regina Maria” este înregistrată la Oficiul de Stat pentru Invenții și Mărci cu valabilitate până la 31 mai 2026.

**Art. 54.** (1) Asociația Națională Cultul Eroilor „Regina Maria” are Steag de identificare cu următoarea descriere:

1. dimensiuni: 90 x 60 cm;
2. culoare: bleu - ciel, cu franjuri aurii care încadrează steagul propriu-zis;
3. pe avers: în partea de sus inscripția ROMÂNIA, sub care este drapelul național desfășurat; la mijloc Stema României, care are în centrul ei emblema A.N.C.E. „R.M.”; în partea de jos – ASOCIAȚIA NAȚIONALĂ CULTUL EROILOR „REGINA MARIA”.
4. pe revers: la mijloc – Semnul Aducerii Aminte; jos – cugetarea marelui savant român Nicolae IORGA: „NEAMUL ESTE ETERN PRIN CULTUL EROILOR”-

(2) Filialele își pot confecționa Steag de identificare (sau fanion), respectând întocmai modelul Asociației, adăugând denumirea Filialei sub denumirea Asociației.

**Art. 55.** (1) Pentru alegerea în funcțiile de conducere la toate nivelurile se pot propune mai multe candidaturi; candidații propuși trebuie să fie din toate categoriile de membri (militari, civili, femei, bărbați).

(2) Este declarat ales candidatul care a obținut numărul cel mai mare de voturi exprimate.

(3) Rezultatul alegerilor se consemnează în procesul verbal la toate structurile Asociației.

(4) În cazul când se hotărăște ca votul să fie secret, se alege o Comisie pentru numărarea voturilor.

**Art. 56.** (1) Asociației Naționale Cultul Eroilor „Regina Maria” i se pot afilia asociațiile, ligile și fundațiile care au ca scop cinstirea eroilor și martirilor neamului,sunt organizații fără scopuri politice, iar obiectivele și modul lor de acțiune nu contravin cu cele din statutul Asociației Naționale Cultul Eroilor „Regina Maria”.

(2) În vederea îndeplinirii obiectivelor prevăzute în statut, Asociația Națională Cultul Eroilor “Regina Maria” poate încheia protocoale de colaborare cu instituții ale statului, asociații, fundații și federații, care au ca scop perpetuarea cultului eroilor români din toate timpurile; protocoalele sunt semnate de președinții celor două structuri.

**Art. 57.** Orice ofertă, prin care autoritățile administrației publice, centrale sau locale doresc să sprijine activitatea filialelor sau subfilialelor teritoriale, va fi adusă la cunoștința Biroului Executiv Central al Asociației.

**Art. 58.** Cu aprobarea Biroului Executiv Central, filialele din teritoriu pot purta nume de mari personalități istorice sau militare, de localități sau evenimente reprezentative pentru istoria armatei și a poporului român și pot înființa structuri de cercetare și studii științifice în domeniul istoriei României.

**Art. 59.** (1) Asociația se poate dizolva prin hotărârea Conferinței Naționale adoptată prin vot secret, cu exprimarea a cel puțin 2/3 din numărul de participanți cu drept de vot.

(2) Adunarea generală anuală a filialei (subfilialei) poate hotărî cu acordul Biroului Executiv (Biroului) dizolvarea sau restructurarea acesteia, prin votul deschis a cel puțin 2/3 din numărul participanților.

(3) În caz de abateri grave de la prevederile statutului sau pentru necesități de îmbunătățire a unor structuri teritoriale, dizolvarea ori restructurarea filialei (subfilialei)poate fi hotărâtă și de Consiliul Director al Asociației cu votul deschis a cel puțin 2/3 din numărul membrilor acestuia.

(4) În aceste situații, destinația patrimoniului rămas se va hotărî de Conferința Națională, pentru Asociație, și de Consiliul Director Județean (Biroul), pentru filialele și subfilialele desființate, respectându-se prevederile legale.

(5) Hotărârile se depun la organele judecătorești competente.

(6) La data intrării în vigoare a prezentului Statut, orice dispoziție contrară prevederilor acestuia se abrogă.

(7) Prevederile prezentului statut se completează cu dispozițiile legale în materie.

**Art. 60.** Prezentul Statut a fost adoptat la Conferința Națională a Asociației Naționale Cultul Eroilor „Regina Maria” din data de 22 iunie 2022.

\*

\* \*

Prezentul Statut al Asociației Naționale Cultul Eroilor „Regina Maria” a fost validat de către Judecătoria Sectorului 3 București, cu dosarul nr. 23351/301/2022 și încheierea nr. 344/26.10.2022

\*

\* \*

Anexe: 1. Situația subfilialelor pe localități ale filialei județului........

2. Situația statistică cu obiectivele realizate de A.N.C.E. „Regina Maria”, filiala județului......la data de.......;

3. Situația statistică a cimitirelor, mormintelor individuale și a operelor comemorative de război la data de....;

4. Facsimilul ștampilei;

5. Emblema (marca)și insigna Asociației Naționale Cultul Eroilor „Regina Maria”;

6. Emblema de onoare a Asociației Naționale Cultul Eroilor „Regina Maria” ;

7. Steagul de identificare al Asociației Naționale Cultul Eroilor „Regina Maria”;

8. Însemnul cercului „Cultul Eroilor”.

|  |  |
| --- | --- |
|  | **ANEXA nr. 1**  NECLASIFICAT  Exemplarul nr…….. |
| **R O M Â N I A**  **ASOCIAȚIA NAȚIONALĂ CULTUL EROILOR**  **„REGINA MARIA” FILIALA JUDEȚULUI….**  **- Asociație de utilitate publică -**  Nr. \_\_\_\_\_\_ din \_\_\_\_\_\_\_20\_\_\_ |

**SITUAȚIA SUBFILIALELOR PE LOCALITĂȚI**

**LA DATA DE …/…/20….**

|  |  |  |  |  |  |  |  |
| --- | --- | --- | --- | --- | --- | --- | --- |
| **Nr.**  **crt.** | **Subfiliala** | **Nr. de membri** | **Nr. de membri simpatizanți** | **Nr. de membri susținători** | **Nr. de Membri cotizanți** | **Nr. de cercuri “Cultul Eroilor”** | **Observații** |
| 0. | 1. | 2. | 3. | 4. | 5. | 6. | 7. |
|  |  |  |  |  |  |  |  |
|  |  |  |  |  |  |  |  |

**PREȘEDINTELE FILIALEI JUDEȚENE \_\_\_\_\_\_\_\_\_\_A.N.C.E. „R.M.”**

**……………**

**…………………………………….**

|  |  |
| --- | --- |
|  | **ANEXA nr. 2**  NECLASIFICAT  Exemplarul nr…….. |
| **R O M Â N I A**  **ASOCIAȚIA NAȚIONALĂ CULTUL EROILOR**  **„REGINA MARIA” FILIALA JUDEȚULUI …..**  **- Asociație de utilitate publică -**  Nr. \_\_\_\_\_\_ din \_\_\_\_\_\_\_20\_\_\_ |

**SITUAȚIA STATISTICĂ**

**CU OBIECTIVELE REALIZATE LA DATA DE …/…/20…**

|  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| TOTAL MEMBRI | DIN CARE | | | COTIZANȚI | TOTAL SUBFILIALE | DIN CARE | | TOTAL CERCURI „CULTUL EROILOR” | DIN CARE | | PUBLICAȚII ȘI MEMORIALISTICĂ | | | | | ALTEPUBLICAȚII | MEDALII REALIZATE | OBSERVAȚII |
| MEMBRI | MEMBRI  SIMPATIZANȚI | MEMBRI SUSȚINĂTORI | MUNICIPALE ȘI ORĂȘENEȘTI | COMUNALEȘI SĂTEȘTI | MUNICIPALE ȘI ORĂȘENEȘTI | COMUNALE ȘI SĂTEȘTI | ORGAN DE PRESĂ PROPRIE | CĂRȚI DE AUR | MONOGRAFII CU OPERELE COMEMORATIVEȘI CIMITIRE EROI | DIN CARE | |
| REALIZATE (TIPĂRITE) | ÎN CURS DE REALIZARE |
| 1. | 2. | 3. | 4. | 5. | 6. | 7. | 8. | 9. | 10. | 11. | 12. | 13. | 14. | 15. | 16. | 17. | 18. | 19. |
|  |  |  |  |  |  |  |  |  |  |  |  |  |  |  |  |  |  |  |

**PREȘEDINTELE FILIALEI JUDEȚENE \_\_\_\_\_\_\_\_\_\_A.N.C.E. „R.M.”**

**……………**

**…………………………………….**

|  |  |
| --- | --- |
|  | **ANEXA nr. 3**  NECLASIFICAT  Exemplarul nr…….. |
| **R O M Â N I A**  **ASOCIAȚIA NAȚIONALĂ CULTUL EROILOR**  **„REGINA MARIA” FILIALA JUDEȚULUI ……**  **- Asociație de utilitate publică -**  Nr. \_\_\_\_\_\_ din \_\_\_\_\_\_\_20\_\_\_ |

**SITUAȚIA STATISTICĂ**

**A CIMITIRELOR, MORMINTELOR INDIVIDUALE ȘI A OPERELOR**

**COMEMORATIVE DE RĂZBOI DIN ROMÂNIA LADATA DE ../../20..**

|  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| CIMITIRE STRĂINE | | | | | | CIMITIRE DE ONOARE ALE EROILOR | | | | | | | | | MORMINTEINDIVIDUALE | TROIȚE | MONUMENTE ALE EROILOR | | | | | | | | | CONSTRUITE DUPĂ 1991 |
| GERMANE | U.R.S.S. | MAGHIARE | FRANCEZE | ALTE NAȚIONALITĂȚI | TOTAL CIMITIRE STRĂINE | RĂZBOIUL DE INDEPENDENȚĂ | PRIMUL RĂZBOI MONDIAL | RĂZBOIUL DE INDEPENDENȚĂ ȘI PRIMUL RĂZBOIMONDIAL | AL DOILEARĂZBOIMONDIAL | RĂZBOIUL DE INDEPENDENȚĂ, PRIMUL ȘI AL DOILEARĂZBOIMONDIAL | PRIMUL ȘI AL DOILEA  RĂZBOIMONDIAL | TOATECIMITIRELEDE ONOARE ALEEROILOR | DIN CARE | | RĂZBOIUL DE INDEPENDENȚĂ | PRIMUL RĂZBOI MONDIAL | RĂZBOIUL DE INDEPENDENȚĂ ȘI PRIMUL RĂZBOIMONDIAL | AL DOILEARĂZBOIMONDIAL | RĂZBOIUL DE INDEPENDENȚĂ, PRIMUL ȘI AL DOILEARĂZBOI MONDIAL | PRIMUL ȘI AL DOILEA  RĂZBOIMONDIAL | TOTAL  MONUMENTE ALE EROILOR | DIN CARE | |
| REPARATEȘIRESTAURATE | NOUCONSTRUITE | REPARATEȘIRESTAURATE | NOUCONSTRUITE |
| 1 | 2 | 3 | 4 | 5 | 6 | 7 | 8 | 9 | 10 | 11 | 12 | 13 | 14 | 15 | 16 | 17 | 18 | 19 | 20 | 21 | 22 | 23 | 24 | 25 | 26 | 27 |
|  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |

**PREȘEDINTELE FILIALEI JUDEȚENE \_\_\_\_\_\_\_\_\_\_A.N.C.E. „R.M.”**

**……………**

**…………………………………….**

**Anexa nr. 4**

**Facsimilul ștampilei**

F:\insigna.tif

Filialele vor înscrie în loc de ,,Biroul Executiv Central”, ,,Președintele Filialei Județene …”

**Anexa nr. 5**

**Emblema (marca) și insigna Asociației Naționale Cultul Eroilor**

**,,Regina Maria“**



**Anexa nr. 6**

**Emblema de onoare a Asociației Naționale Cultul Eroilor**

**,,Regina Maria“**



**Anexa nr. 7**

**Steagul de identificare al Asociației Naționale Cultul Eroilor**

**,,Regina Maria“**



**Anexa nr. 8**

**Însemnul cercului „Cultul Eroilor”**



În spațiul dintre laurii de jos se trece anul înființării Cercului